
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 360 


5 Μαΐου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αύξηση Μετοχικού Κεφαλαίου της Ελληνικής Βιομηχα¬ 


νίας Όπλων . 1 

Σύσταση ομάδας ελέγχου για τη διενέργεια ελέγχου 
στο έργο πρόγραμμα του Ευρωπαϊκού Ταμείου Πε¬ 
ριφερειακής ανάπτυξης (ΕΤΠΑ) . 2 


Σύσταση ομάδας ελέγχου για τη διενέργεια ελέγχου 
στο έργο «ΕΠΕΚΤΑΣΗ ΑΠΟΧΕΤΕΥΤΙΚΟΥ ΔΙ¬ 
ΚΤΥΟΥ ΚΑΙ ΣΥΜΠΛΗΡΩΣΗ ΒΑΣΙΚΩΝ ΕΡΓΩΝ 
ΑΠΟΧΕΤΕΥΣΗΣ ΔΗΜΟΥ ΑΙΓΙΟΥ», που έχει συγ- 
χρηματοδοτηθεί από το Χρηματοδοτικό Μέσο Συνο¬ 


χής . 3 

Τροποποίηση διατάξεων της απόφασης 22801/4512/ 

6.11.86 παράτασης προθεσμιών. 4 

Καθορισμός του επιτοκίου που θα ισχύσει για την 
έβδομη (7) εξάμηνη τοκοφόρο περίοδο 30.4.1997 
έως 30.10.97 του Γ Δανείου Οικονομικής Εξυγίαν¬ 
σης, έκδοσης 30.4.94 . 5 

Μεταβολές εκτελούμενου Προϋπολογισμού . 6 

Παραχώρηση προστατευόμενου όρμου στο Λακκί Λέ- 

ρου . 7 

Τροποποίησης Κανονισμού Εσωτερικής Υπηρεσίας 
ΤΗΣ ΕΙΣΑΓΓΕΛΙΑΣ ΤΟΥ ΑΡΕΙΟΥ ΠΑΓΟΥ. 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2011673/1800/0025 <1) 


Αύξηση Μετοχικού Κεφαλαίου της Ελληνικής Βιομηχα¬ 
νίας Όπλων 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 14 του Ν. 2303/95 «Πλη- 
ληρωμή αποδοχών δημοσίων υπαλλήλων μέσω Τραπεζι¬ 
κού συστήματος και άλλες διατάξεις» (ΦΕΚ 80). 

2. Τις διατάξεις των παρ. 2,3 και 4 του άρθρου 1 του Ν. 
43/1975 «Περί ιδρύσεως Εθνικής Βιομηχανίας Αεροπορι¬ 
κού Υλικού». 

3. Τις διατάξεις του Π.Δ. 514/1977 «Περί επεκτάσεως 
των διατάξεων του Ν. 43/1975». 


4. Τις διατάξεις του άρθρου 1 του Ν. 696/1977 «Περί 
τροποποιήσεως και συμπληρώσεως του Ν. 43/1975». 

5. Τις διατάξεις της παρ. 1 του άρθρου 44 του Ν. 1947/ 
1991 «Απλούστευση φορολογικών διατάξεων και άλλες 
διατάξεις». 

6. Το από 5.12.1996 Πρακτικό της Έκτακτης Γενικής 
Συνέλευσης των μετόχων της ΕΒΟ Α.Ε. στην οποία απο- 
φασίστηκε η αύξηση του μετοχικού κεφαλαίου της Εται¬ 
ρείας κατά το ποσό των δρχ. 5.276.160.000. 

7. Τον από 23.10.96 αναλυτικό πίνακα χρεών της 
Ε.Β.Ο. 

8. Την αριθμ. 110147/1239/0006Α74.10.1996 κοινή 
απόφαση του Πρωθυπουργού και Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών, αποφασίζουμε: 

Εγκρίνουμε: 

α. Την αύξηση του μετοχικού κεφαλαίου της Ελληνικής 
Βιομηχανίας Όπλων κατά το ποσόν των δραχμών 
5.276.160.000 κατά την έκδοση 527.616 νέων μετοχών 
ονομαστικής αξίας δρχ. δέκα χιλιάδων 10.000 εκάστης. 

ν. Την περιέλευση των ως άνω 527.616 μετοχών στο 
Δημόσιο και την καταβολή της αξίας αυτών με συμψηφι¬ 
σμό ισόποσων οφειλών της παραπάνω εταιρείας, οι 
οποίες αποσβένονται και ειδικότερα ποσού δρχ. 
5.276.164.686 που είναι βεβαιωμένο στη ΔΟΥ ΦΑΒΕ 
Αθηνών και προέρχεται από ληξιπρόθεσμα χρέη προς το 
Δημόσιο δρχ. 5.073.042.967 πλέον προσαυξήσεων δρχ. 
203.121.719. Η διαφορά των δρχ. 4.686 (χάριν στρογγυ- 
λοποιήσεως) θα καταβληθεί στην ΔΟΥ ΦΑΒΕ Αθηνών από 
την ΕΒΟ μετρητοίς. 

Η Δ.Ο.Υ. ΦΑΒΕ Αθηνών στην οποία κοινοποιείται η πα¬ 
ρούσα, παρακαλείται να μεριμνήσει για την διαγραφή του 
παραπάνω ποσού και την έκδοση σχετικού ΑΦΕΚ που θα 
γίνει οίκοθεν από αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

Α.-Α. ΤΣΟΧΑΤΖΟΠΟΥΛΟΣ ΝΙΚ. ΧΡΙΣΤΟΔΟΥΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ} 


Αριθ. 2028338/1139/0041 (2) 

Σύσταση ομάδας ελέγχου για τη διενέργεια ελέγχου στο 
έργο πρόγραμμα του Ευρωπαϊκού Ταμείου Περιφε¬ 
ρειακής ανάπτυξης (ΕΤΠΑ). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του άρθρου 6 του Ν. 2187/94 «Ει- 
Ειδικό Συντονιστικό Όργανο Ελέγχου των προγραμμάτων 
που χρηματοδοτούνται από την Ε.Ε.» (ΦΕΚ 16). 

β) του Ν. 2081/92 «Ρύθμιση του θεσμού των Επιμελη¬ 
τηρίων κλπ. (Α 154). 

γ) του Π.Δ. 393/94 «Συγκρότηση Αρμοδιότητας και κα¬ 
θορισμός της λειτουργίας του Ειδικού Συντονιστικού Ορ¬ 
γάνου Ελέγχου των προγραμμάτων που χρηματοδοτούνται 
από την Ε.Ε. (Α 219). 

2. Την αριθ. 1107147/1239/4.10.1996 απόφαση ανά¬ 
θεσης αρμοδιοτήτων του Υπουργού Οικονομικών στους 
Υφυπουργούς Οικονομικών (ΦΕΚ 922 τ.Β'). 

3. Την αριθ. 34001/1957/9.10.96 απόφαση ανάθεσης 
αρμοδιοτήτων του Υπουργού Εθνικής Οικονομίας στους 
Υφυπουργούς Εθνικής Οικονομίας (ΦΕΚ 937 τ.Β'). 

4. Την Κοινή Απόφαση Υπουργών Εθνικής Οικονομίας 
και Οικονομικών αριθμ. 2013036/1557/21.2.96 «Αποζη¬ 
μίωση μελών ομάδων ελέγχων σε προγράμματα που χρη¬ 
ματοδοτούνται από την Ευρωπαϊκή Ένωση και εκτελού- 
νται από Νομικά Πρόσωπα Δημοσίου ή Ιδιωτικού Δικαίου, 
Οργανισμούς Τοπικής Αυτοδιοίκησης, Δημόσιες Επιχει¬ 
ρήσεις, Ιδιωτικούς Φορείς και Φυσικά Πρόσωπα (Β 133). 

5. Την αριθ. 16/2.4.97 απόφαση του Ε.Σ.Ο.Ε. (Συνε¬ 
δρίαση της 2.4.97 θέμα 3ο) για τη διενέργεια ουσιαστικού 
ελέγχου στο έργο «ΤΕΧΝΟΛΟΓΙΚΟ ΠΑΡΚΟ ΑΤΤΙΚΗΣ - 
ΔΗΜΟΚΡΙΤΟΣ» που έχει συγχρηματοδοτηθεί από το 
ΕΤΠΑ στα πλαίσια του ΠΕΠ Αττικής (Α' Κ.Π.Σ. και Β' 
Κ.Π.Σ.). 

6. Το πρόγραμμα ελέγχων έτους 1997. 

7. Το γεγονός ότι από τις διατάξεις αυτής της απόφασης 
προκαλείται δαπάνη η οποία θα βαρύνει τον ΚΑΕ 515 φο¬ 
ρέα 140 του Υπουργείου Οικονομικών, αποφασίζουμε: 

1. Συνιστούμε Ομάδα Ουσιαστικού Ελέγχου για την διενέρ¬ 
γεια ουσιαστικού ελέγχου στο έργο «ΤΕΧΝΟΛΟΓΙΚΟ ΠΑΡΚΟ 
ΑΤΤΙΚΗΣ - ΔΗΜΟΚΡΙΤΟΣ» στα πλαίσια του ΠΕΠ Αττικής (Α' 
Κ.Π.Σ. και Β' Κ.Π.Σ.) και ορίζουμε ως μέλη της τους εξής: 

α. Αντωνόπουλο Δημοσθένη, υπάλληλος της Δ.41 του 
Γ.Λ. Κράτους. 

β. Νέζη Παναγιώτα, υπάλληλο της Δ49. 
γ. Εμμ. Μαγκανάρη, υπάλληλο της Δ/νσης Ειδικών πρ/ 
των του Υπουργείου Εθν. Οικονομίας. 

δ. Γιώτη Δημήτριο, υπάλληλο της ΔΕΦΕ του Υπουρ¬ 
γείου Εθν. Οικονομίας. 

2. Έργο της Ελεγκτικής Ομάδας είναι η διενέργεια 
ελέγχου στο ανωτέρω αναφερόμενο έργο που έχει υλο¬ 
ποιηθεί από τον φορέα «ΕΚΕΦΕ - ΔΗΜΟΚΡΙΤΟΣ» και συ¬ 
γκεκριμένα: 

α) η διαπίστωση της ορθής υλοποίησης του έργου σύμ¬ 
φωνα με τις εθνικές και κοινοτικές διατάξεις. 

β) η πληρότητα και η νομιμότητα των δικαιολογητικών 
και παραστατικών στοιχείων πληρωμών που έγιναν από 
τον ανωτέρω φορέα και 

γ) η επιτόπια εξακρίβωση της υλοποίησης του φυσικού 
αντικειμένου του έργου. 


3. Τα παραστατικά στοιχεία και δικαιολογητικά που θα 
τίθενται υπόψη της ομάδας θα ακυρώνονται σύμφωνα με 
τον τρόπο που αναφέρεται στη σχετική απόφαση του 
Ε.Σ.Ο.Ε. 

4. Ο έλεγχος θα διεξαχθεί από 7.5.97 μέχρι 9.5.97 στο 
«ΕΚΕΦΕ - ΔΗΜΟΚΡΙΤΟΣ». 

5. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου που θα υποβληθεί στο Ε.Σ.Ο.Ε. 
για μελέτη και επεξεργασία. 

6. Στα μέλη της Ελεγκτικής Ομάδας θα καταβληθούν τα 
προβλεπόμενα από την υπό στοιχείο 4 του προϊμίου από¬ 
φαση, έξοδα μετακίνησης και αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 1997 

ΟΙ ΥΠΟΥΡΓΟΙ 

ΥΦΥΠ. ΕΘΝΙΚΗΣ ΟΙΚΟΝΟΜΙΑΣ ΥΦΥΓ». ΟΙΚΟΝΟΜΙΚΩΝ 

ΧΡΗΣΤΟΣ ΠΑΧΤΑΣ ΝΙΚ. ΧΡΙΣΤΟΔΟΥΛΑΚΗΣ 

-♦- 

Αριθ. 2028339/1140/0041 (3) 

Σύσταση ομάδας ελέγχου για τη διενέργεια ελέγχου στο 

έργο «ΕΠΕΚΤΑΣΗ ΑΠΟΧΕΤΕΥΤΙΚΟΥ ΔΙΚΤΥΟΥ ΚΑΙ 

ΣΥΜΠΛΗΡΩΣΗ ΒΑΣΙΚΩΝ ΕΡΓΩΝ ΑΠΟΧΕΤΕΥΣΗΣ 

ΔΗΜΟΥ ΑΙΓΙΟΥ», που έχει συγχρηματοδοτηθεί από το 

Χρηματοδοτικό Μέσο Συνοχής. 

ΟΙ ΥΠΟΥΡΓΟΙ 

, ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του άρθρου 6 του Ν. 2187/94 «Ει- 
Ειδικό Συντονιστικό Όργανο Ελέγχου των προγραμμάτων 
που χρηματοδοτούνται από την Ε.Ε.» (ΦΕΚ 16). 

β) του Ν. 2081/92 «Ρύθμιση του θεσμού των Επιμελη¬ 
τηρίων κλπ.» (Α 154). 

γ) του Π .Δ. 393/94 «Συγκρότηση Αρμοδιότητας και κα¬ 
θορισμός της λειτουργίας του Ειδικού Συντονιστικού Ορ¬ 
γάνου Ελέγχου των προγραμμάτων που χρηματοδοτούνται 
από την Ε.Ε.» (Α 219). 

2. Την αριθ. 1107147/1239/4.10.1996 απόφαση ανά¬ 
θεσης αρμοδιοτήτων του Υπουργού Οικονομικών στους 
Υφυπουργούς Οικονομικών (ΦΕΚ 922 τ.Β'). 

3. Την αριθ. 34001/1957/9.10.96 απόφαση ανάθεσης 
αρμοδιοτήτων του Υπουργού Εθνικής Οικονομίας στους 
Υφυπουργούς Εθνικής Οικονομίας (ΦΕΚ 937 τ.Β'). 

4. Την Κοινή Απόφαση Υπουργών Εθνικής Οικονομίας 
και Οικονομικών αριθμ. 2013036/1557/21.2.96 «Αποζη¬ 
μίωση μελών ομάδων ελέγχων σε προγράμματα που χρη¬ 
ματοδοτούνται από την Ευρωπαϊκή Ένωση και εκτελοϋ- 
νται από Νομικά Πρόσωπα Δημοσίου ή Ιδιωτικού Δικαίου, 
Οργανισμούς Τοπικής Αυτοδιοίκησης, Δημόσιες Επιχει¬ 
ρήσεις, Ιδιωτικούς Φορείς και Φυσικά Πρόσωπα (Β 133). 

5. Την αριθ. 16/2.4.97 απόφαση του Ε.Σ.Ο.Ε. (Συνε¬ 
δρίαση της 2.4.97 θέμα 3ο) για τη διενέργεια ουσιαστικού 
ελέγχου στο έργο «ΕΠΕΚΤΑΣΗ ΑΠΟΧΕΤΕΥΤΙΚΟΥ ΔΙ¬ 
ΚΤΥΟΥ ΚΑΙ ΣΥΜΠΛΗΡΩΣΗ ΒΑΣΙΚΩΝ ΕΡΓΩΝ ΑΠΟΧΕ¬ 
ΤΕΥΣΗΣ ΔΗΜΟΥ ΑΙΓΙΟΥ» στα πλαίσια του προγραμματι¬ 
σμού διενέργειας ελέγχων για το έτος 1997. 

6. Την από 12.6.96 Σύμβαση μεταξύ του ΥΠΕΘΟ και 
της ΕΔΤΒ ΕΠΕ. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

7. Το γεγονός ότι από τις διατάξεις αυτής της απόφασης 
προκαλε’ιται δαπάνη η οποία θα βαρύνει σε ότι αφορά την 
καταβολή αποζημίωσης στα μέλη της Ελεγκτικής Ομάδας 
τον ΚΑΕ 515 φορέα 140 του Υπουργείου Οικονομικών, 
ενώ οι δαπάνες κίνησης (δαπάνες χρήσης ιδιόκτητου με¬ 
ταφορικού μέσου ή αντίτιμο εισιτηρίων των συγκοινωνια¬ 
κών μέσων που θα χρησιμοποιηθούν, η ημερήσια εκτός 
έδρας αποζημίωση και τα έξοδα διανυκτέρευσης) της 
Ελεγκτικής Ομάδας, θα καλυφθούν από την Τεχνική Βοή¬ 
θεια, αποφασίζουμε: 

1. Συνιστούμε Ομάδα Ουσιαστικού Ελέγχου για την διε¬ 
νέργεια ουσιαστικού ελέγχου στο έργο «ΕΠΕΚΤΑΣΗ 
ΑΠΟΧΕΤΕΥΤΙΚΟΥ ΔΙΚΤΥΟΥ ΚΑΙ ΣΥΜΠΛΗΡΩΣΗ ΒΑΣΙ¬ 
ΚΩΝ ΕΡΓΩΝ ΑΠΟΧΕΤΕΥΣΗΣ ΔΗΜΟΥ ΑΙΓΙΟΥ» και ορί¬ 
ζουμε ως μέλη της τους εξής: 

α. Σακκά θωμά, υπάλληλο της Δ.41 του Γ.Λ. Κράτους. 

β. Παπαδάκη Ζωή, υπάλληλο της Δ.41 του Γ.Λ. Κρά¬ 
τους. 

γ. Μητροπούλου Παν., υπάλληλο τηςΔ/νσης Δημοσίων 
Επενδύσεων του Υπουργείου Εθν. Οικονομίας. 

δ. Μέμο X., υπάλληλο της Δ/νσης Ειδικών Προγραμμά¬ 
των του Υπουργείου Εθν. Οικονομίας. 

2. Έργο της Ελεγκτικής Ομάδας είναι η διενέργεια 
ελέγχου στο ανωτέρω αναφερόμενο έργο που έχει εκτε- 
λεστεί από τη Δημοτική Επιχείρηση Ύδρευσης Αποχέτευ¬ 
σης (Δ.Ε.Υ.Α.) Αίγιου και συγκεκριμμένα: 

α) η διαπίστωση της ορθής υλοποίησης του έργου σύμ¬ 
φωνα με τις εθνικές και κοινοτικές διατάξεις. 

β) η πληρότητα και η νομιμότητα των δικαιολογητικών 
και παραστατικών στοιχείων πληρωμών που έγιναν από 
τον ανωτέρω φορέα και 

γ) η επιτόπια εξακρίβωση της υλοποίησης του φυσικού 
αντικειμένου του έργου. 

3. Τα παραστατικά στοιχεία και δικαιολογητικά που θα 
τίθενται υπόψη της ομάδας θα ακυρώνονται σύμφωνα με 
τον τρόπο που αναφέρεται στη σχετική απόφαση του 
Ε.Σ.Ο.Ε. 

4.0 έλεγχος θα διεξαχθεί από 5.5.97 μέχρι 7.5.97 στην 
Δ.Ε.Υ.Α. Αίγιου. 

5. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου που θα υποβληθεί στο Ε.Σ.Ο.Ε. 
για μελέτη και επεξεργασία. 

6. Στα μέλη της Ελεγκτικής Ομάδας θα καταβληθούν τα 
προβλεπόμενα από την υπό στοιχείο 4 του προϊμίου από¬ 
φαση, έξοδα μετακίνησης και αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 1997 

οι ΥΠΟΥΡΓΟΙ 

ΥΦΥΠ. ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

ΧΡΗΣΤΟΣ ΠΑΧΤΑΣ ΝΙΚ. ΧΡΙΣΤΟΔΟΥΛΑΚΗΣ 

- ♦- 

Αριθ. 3003984/626/0029 (4) 

Τροποποίηση διατάξεων της απόφασης 22801/4512/ 

6.11.86 παράτασης προθεσμιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Σχετικό αιτήματα της Ομοσπονδίας Ποτοποιών Ελλά- 
λάδας, της Νομαρχιακής Αυτοδιοίκησης Αχαΐας, ως και 


βουλευτών του Νομού Μαγνησίας, για την τροποποίηση 
των διατάξεων της 22801/4512/6.11.86 Απόφασής μας 
σχετικά με την παράταση προθεσμιών αυτής. 

2. Το από 28.3.97 σχετικό πρακτικό των εκπροσώπων 
των ποτοποιών της Ελλάδας. 

3. Τις διατάξεις του Ν. 2127/93 (Φ.Ε.Κ. 48/τ.Α7 
6.4.93). 

4. Τις διατάξεις της παρ. 5 του άρθρου 17 του Ν. 
2166/93 (Φ.Ε.Κ. 137/τ.Α724.8.93). 

5. Τις διατάξεις του Κώδικα των Νόμων «περί φορολο¬ 
γίας οινοπνεύματος», όπως έχουν τροποποιηθεί, συμπλη¬ 
ρωθεί και ισχύουν οήμερα. 

6. Τις διατάξεις του Καν. (Ε.Ο.Κ.) 1576/89 «θέσπιση 
γενικών κανόνων σχετικά με τον ορισμό, τον χαρακτηρι¬ 
σμό και την παρουσίαση των αλκσολούχων ποτών» ως και 
των λοιπών κατ’ εξουσιοδότηση τούτου θεαπισθέντων 
εφαρμοστικών αυτού κανονισμών. 

7. Τις διατάξεις της απόφασής μας 22801/4512/ 

6.11.86 «παραγωγή και διάθεση αλκοολούχων ποτών», 
όπως ισχύει. 

8. Τις αριθ. 24309/6191/ 22.12.87, 12601/3411/ 
30.6.88, 24498/ 6365/ 88/ 3.1.89, 3018224/ 8783/ 
0029/ 28.12.89 , 300083/ 0014/ 0029/ 10.1.91, 
3003310/1018/ 0029/18.2.92,3023645/7278/0029/ 
20.1.93, 3004962/ 1226/0029/ 16.4.94, Φ. 292/ 189/ 

25.5.95 και 3008498/ 1742/ 0029/ 29.4.96, προηγούμε¬ 
νες αποφάσεις μας με τις οποίες χορηγήθηκαν παρατά¬ 
σεις προθεσμιών του άρθρου 22 της αριθ. 22801/4512/ 

6.11.86 Απόφασής μας. 

9. Τις διατάξεις της απόφασής μας 3010994/2985/ 
0029/15.6.93 «Παραγωγή και διάθεση αλκοολούχων πο¬ 
τών». 

10. Τις διατάξεις του Ν. 301/76 «περί της στην Εφημε¬ 
ρίδα της Κυβέρνησης δημοσιευομένης ύλης κλπ.». 

11. Τις διατάξεις του Ν. 1558/85 «περί Κυβερνήσεως 
και Κυβερνητικών Οργάνων». 

12. Τις διατάξεις της αριθ. 1107147/1239/006Α/ 

4.10.96 κοινής Απόφασης του Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών» 
(Φ.Ε.Κ. 922/τ.Β'/4.10.96). 

13. Ότι με τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού, αποφα¬ 
σίζουμε: 

1. Τροποποιούμε την απόφασή μας με αριθ. 22801/ 
4512/6.11.86 αναφορικά με τις προθεσμίες που προβλέ- 
πονται στο άρθρο 22 αυτής ως εξής: 

Παρέχουμε προθεσμία για την έναρξη εφαρμογής των 
διατάξεων των εδαφίων α και γ της παραγράφου 2 ως και 
της παραγράφου 4 του άρθρου 21 της εν λόγω Απόφασής 
μας επ’ αόριστον και μέχρι της συνταξιοδοτήσεως του επι- 
τηδευματίου - ποτοποιού αποκλειστικά και μόνον για τα 
παλαιά ποτοποιεία τα οποία υφίσταντο και λειτουργούσαν 
νόμιμα προ της ενάρξεως της ισχύος αυτής και εφ' όσον 
εν τω μεταξύ δεν έχει συνταξιοδοτηθεί ο επιτηδευμα- 
τίας. 

2. Οι ποτοποιοί υποχρεούνται όπως, στο τέλος εκάστσυ 
έτους, υποβάλουν στην εποπτεύουσα Χημική Υπηρεσία 
δήλωση με βάση τα στοιχεία του τηρουμένου από αυτούς, 
σύμφωνα με τις κείμενες διατάξεις, βιβλίου παραγωγής - 
διάθεσης αλκοολούχων ποτών, στην οποία να περιλαμβά¬ 
νονται τα εξής στοιχεία: 

α) Οι ηαραληφθείσες κατά το λήξαν έτος, ποσότητες 
ουδέτερης αιθυλικής αλκοόλης ως και των πάσης φύσεως 
αποσταγμάτων και προϊόντων απόσταξης και οι εξ αυτών 
κατεργασθείσες κατά κατηγορία. 

β) Οι ποσότητες, κατά το λήξαν έτος, των παραχθέντων 
αλκοολούχων ποτών, των διατεθέντων στην εγχώρια κα¬ 
τανάλωση ως και των αποσταλέντων στα λοιπά κράτη μέλη 
ή εξαχθέντων σε τρίτες χώρες, κατά κατηγορία σύμφωνα 
με την παρ. 4 του άρθρου 1 του Καν. (Ε.Ο.Κ.) 1576/89. 

3. Για τη διασφάλιση της τήρησης των διατάξεων του Καν. 
(Ε.Ο.Κ.) 1576/89 και των λοιπών εφαρμοστικών αυτού κανο¬ 
νισμών, οι Χημικές Υπηρεσίες του Γ.Χ.Κ. ασκούν διαρκή και 
συστηματικό έλεγχο των ποτοποιειών, προβαίνουν δε σε τα¬ 
κτικό, τουλάχιστον άπαξ του έτους, έλεγχο - επιθεώρηση 
τούτων, ως και σε εκτάκτους κατά την κρίση τους ελέγχους - 
επιθεωρήσεις ή όταν συντρέχουν ειδικοί λόγοι, συντάσσοντες 
σχετική έκθεση ελέγχου - επιθεώρησης. 

4. Κατά τα λοιπά ισχύουν οι διατάξεις των αριθ. 22801 / 
4512/6.11.86 και 3010994/2985/0029/15.6.93 αποφά- 
σεών μας, όπως ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως, η δε ισχύς της αρχίζει από την ημερομηνία 
υπογραφής της. 

Αθήνα, 23 Απριλίου 1997 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 2028263/4071/0023 (5) 

Καθορισμός του επιτοκίου που θα ισχύσει για την έβδομη 

(7) εξάμηνη τοκοφόρο περίοδο 30.4.1997 έως 

30.10.97 του Γ Δανείου Οικονομικής Εξυγίανσης, έκ¬ 
δοσης 30.4.94. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη: 

1) Τις διατάξεις των άρθρων 31 και 32 του Ν. 1914/90 
«Εκσυγχρονισμός και Ανάπτυξη του Δημόσιου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις». 

2) Την αριθμ. 194907/22.11.1969 απόφαση του 
Υπουργού Οικονομικών «Περί δαπανών εκδόσεως και 
εξυπηρετήσεως κλπ. Κρατικών δανείων». 

3) Την αριθμ. 2078961/10084/0023/8.12.1994 από¬ 
φαση του Υπουργού Οικονομικών «Γενικοί όροι έκδοσης 
ομολόγων σε δραχμές κυμαινομένου επιτοκίου». 

4) Το άρθρο 12 του Ν. 2074/92 (ΦΕΚ 128/31.7.92). 

5) Την απόφαση αρ. 2000019/13/0004/2.1.1997 του 
Υφυπουργού Οικονομικών «Μεταβίβαση αρμοδιοτήτων 


και της εξουσίας να υπογράφουν Με Εντολή Υφυπουρ¬ 
γού» στο Γ ενικό Γ ραμματέα του Υπουργείου Οικονομικών, 
στο Γενικό Γ ραμματέα Οικονομικής Πολιτικής και Συστη¬ 
μάτων, στον Ειδικό Γραμματέα θησαυροφυλακίου και 
Προϋπολογισμού, στους Γενικούς Δ/ντές και στους Προϊ¬ 
σταμένους Διευθύνσεων και Τμημάτων του Γ ενικού Λογι¬ 
στηρίου του Κράτους, αποφασίζουμε: 

Καθορίζουμε το επιτόκιο το οποίο θα ισχύσει για την 
έβδομη (7) εξάμηνη τοκοφόρο περίοδο 30.4.1997 έως 
30,10.97 του Γ Δανείου Οικονομικής Εξυγίανσης, έκδο¬ 
σης 30.4.94, κυμαινομένου επιτοκίου σε οκτώ και τριάντα 
τοις εκατό (8,30%). Δηλαδή ίσο με αυτό των ετήσιων 
εντόκων γραμματίων του Δημοσίου που ισχύει στις 23 
Απριλίου 1997 (τρεις εργάσιμες ημέρες πριν την έναρξη 
της τοκοφόρου περιόδου), μείον ενός περιθωρίου 2% 
όπως αυτό ορίστηκε στην απόφαση έκδοσης του δανείου. 

Ο τόκος υπολογίζεται με βάση έτος 360 ημερών και 
μήνα 30 ημερών. 

Η παρούσα να δημοσιευθεί οτην Εφημερίδα της Κυβερ¬ 
νήσεως. 

Αθήνα, 24 Απριλίου 1997 

Με εντολή Υπουργού 
Ο Ειδικός Γραμματέας 
ΔΗΜΗΤΡΙΟΣ ΔΡΙΤΣΑΣ 
-- 

Αριθ. 21626 (6) 

Μεταβολές εκτελούμενου Προϋπολογισμού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Το Ν. 2362/95«Περί Δημόσιου Λογιστικού» (Α. 247). 

2) Το Ν. 2451 /96 «Κύρωση του Γενικού προϋπολογισμού 
του Κράτους και του προϋπολογισμού ορισμένων Ειδικών 
Ταμείων και υπηρεσιών για το οικονομικό έτος 1997». 

3) Την κοινή απόφαση του Πρωθυπουργού και του 

Υπουργού Οικονομικών 1107147/ 1239/ 0006Α/ 

4.10.96 (Β. 922) «Ανάθεση αρμοδιοτήτων στους Υφυ¬ 
πουργούς Οικονομικών». 

4) Την αριθ. 2000019/13/0004/2.1.1997 απόφαση 
μεταβίβαση της εξουσίας να υπογράφουν «Με εντολή 
Υφυπουργού» στο Γενικό Γραμματέα, στους Ειδικούς 
Γραμματείς, στους γενικούς δ/ντές και στους προϊσταμέ¬ 
νους οργανικών μονάδων της κεντρική υπηρεσίας κλπ. 

5) Τα έγγραφα αρ. 1711:15 & 1717:18/28.3.97 της 
ΥΔΕ του ΥΠΕΣΔΔ & ΑΠ. 

Επιφέρουμε τις πιό κάτω μεταβολές, ορίζουμε: 

Στον Γενικό Προϋπ/σμό Εξόδων Οικ. Έτους 1997, ως εξής 
τη διάθεση των πιό κάτω κατά κωδικό αριθμό πιστώσεων: 


ΥΠ-ΝΟΜ 

0007 

0007 

0007 

0007 

0007 

0007 

0007 


ΦΟΡΕΑΣΚΑΕ ΓΟΣ. ΔΙΑΘΕΣΗΣ ΤΟ ΠΟΣΟΣΤΟ ΔΙΑΘΕΣΗΣ ΑΝΑΦΕΡΕΤΑΙ 


170 

0711 

75 

ΣΕ ΠΙΣΤΩΣΗ 

300.000 

ΔΡΑΧΜΩΝ 

170 

0826 

50 

ΣΕ ΠΙΣΤΩΣΗ 

500.000 

ΔΡΑΧΜΩΝ 

170 

0841 

50 

ΣΕ ΠΙΣΤΩΣΗ 

150.000 

ΔΡΑΧΜΩΝ 

170 

0851 

40 

ΣΕ ΠΙΣΤΩΣΗ 

11.000.000 

ΔΡΑΧΜΩΝ 

170 

0864 

50 

ΣΕ ΠΙΣΤΩΣΗ 

16.000.000 

ΔΡΑΧΜΩΝ 

170 

0869 

50 

ΣΕ ΠΙΣΤΩΣΗ 

16.000.000 

ΔΡΑΧΜΩΝ 

170 

1723 

100 

ΣΕ ΠΙΣΤΩΣΗ 

10.000.000 

ΔΡΑΧΜΩΝ 




Αθήνα, 21 Απριλίου 1997 






Με εντολή Υπουργού 






Ο Διευθυντής Προϋπολογισμού 






ΔΗΜ.ΒΑΡΑΚΗΣ 






ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 

Αριθ. Τ/1747 (7) 

Παραχώρηση προστατευόμενου όρμου «πο Λακκί Λέρου 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2160/1993 (Κεφ. Γ' άρθρα 29- 
37), όπως τροποποιήθηκε με το άρθρ. 5 του Ν. 2206/94. 

2. Τις διατάξεις του Π.Δ. 459/12.11.93 (ΦΕΚ 193/Α) 
«Ανασύσταση του Υπουργείου Τουρισμού και καθορισμός 
των αρμοδιοτήτων του·>. 

3. Τηναριθμ. 532/28.3.1995 Απόφαση Πρωθυπουργού 
και Υπουργού Τουρισμού περί διορισμού Ειδικού Γραμμα¬ 
τέα στο Υπουργείο Τουρισμού του Κων/νου Τσιαγα- 
ρίδα. 

4. Τηναριθμ-1041/21.6.94 Απόφαση Υπουργού Τουρι¬ 
σμού περί συγκρότησης της Διυπουργικής Επιτροπής του 
άρθρου 30 του Ν. 2160/1993, όπως τροποποιηθείσα 
ισχύει. 

5. Τις διατάξεις του Π.Δ. 27/96 (ΦΕΚ 19/Α/1.2.96) 
περί συγχώνευσης των Υπουργείων Τουρισμού, Βιομηχα¬ 
νίας, Ενέργειας και Τεχνολογίας και Εμπορίου στο Υπουρ¬ 
γείο Ανάπτυξης. 

6. Τις διατάξεις του Π.Δ. 377/96 (ΦΕΚ 244/Α/25.9.96) 
περί διορισμού Υπουργού και Υφυπουργών. 

7. Την Α.Π.Τ/1165/30.4.96 αίτηση της Α6ΜΑΡ1 ΜΑ¬ 
ΡΙΝΕ Α. ΓΑΪΤΑΝΙΔΗΣ και ΣΙΑ Ο.Ε.» με συνημμένο φά- 
κελλο δικαιολογητικών καθώς και την Α.Π. Τ/3573/ 
28.8.96, συμπληρωματική τοιαύτη. 

8. Το από 23.8.96 έγγραφο Δ.Ο.Υ. Λέρου. 

9. Τα αριθμ. 56/30 8 96, 66/21.1.97 και 71/27.3.97 
πρακτικά της Διυπουργικής Επιτροπής άρθ. 30 Ν. 2160/ 
93. 

10. Την αριθμ. 146/1997 Γνωμοδότηση Ν.Σ.Κ. 

11. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Εγκρίνουμε σύμφωνα με τις διατάξεις άρθ. 34 Ν. 
2160/93 την παραχώρηση του προστατευόμενου όρμου 
Λακκίου Λέρου στην ΑΘΜΑΒ ΜΑΗΙΝΕ Α. ΓΑΪΤΑΝΙΔΗΣ και 
ΣΙΑ Ο.Ε. καιτηνχωροθέτηση θαλάσσιας ζώνης αγκυροβο¬ 
λιού με ελαφρό εξοπλισμό που θα περιλαμβάνει τριάντα 
(30) θέσεις ελλιμενισμού, όπως φαίνεται στο επισυναπτό- 
μενο τοπογραφικό διάγραμμα που αποτελεί αναπόσπαστο 
μέρος της παρούσας. 

2. Το εμβαδόν του παραχωρούμενού χερσαίου χώρου 
(αιγιαλού - παραλίας) ανέρχεται σε 630 τ.μ. και του θαλάσ¬ 
σιου χώρου σε 6600 τ.μ.. 

Η διάρκεια της παραχώρησης ορίζεται σε 10 έτη από 
εκδόσεως της παρούσης με δυνατότητα περαιτέρω παρά¬ 
τασης. 

3. Για τον παραχωρούμενο χερσαίο και θαλάσσιο χώρο 
το αντάλλαγμα για το πρώτο έτος της παραχώρησης ορίζε¬ 
ται στο ποσόν των Οκτακόσιων σαράντα εννέα χιλιάδων 
(849.000 δρχ.). 

Το καταβλητέο αντάλλαγμα θ’ αναπροσαρμόζεται αυξη¬ 
τικά κατ’ έτος κατά το ποσοστό αύξησης του τιμάριθμου 
κόστους ζωής, όπως αυτό προσδιορίζεται από την Τρά¬ 
πεζα της Ελλάδος ή άλλη κατά Νόμο αρμόδια Υπηρε¬ 
σία. 

Το ετήσιο αντάλλαγμα μαζί με το χαρτόσημο θα προκα¬ 
ταβάλλεται στην οικεία ΔΟΥ σε δύο ισόποσες εξαμηνιαίες 
δόσεις μέσα στο πρώτο δεκαήμερο του κάθε εξαμήνου. 


Η μη εμπρόθεσμη καταβολή του ανταλλάγματος επιφέ¬ 
ρει ανάκληση της παραχώρησης και αποβολή του αναδό- 
χου σύμφωνα με τις ισχύουσες διατάξεις περί Διαχείρισης 
- Διοίκησης Δημοσίων Κτημάτων. 

Τα έργα και οι εγκαταστάσεις που θα κατασκευάσει ο 
ανάδοχος, ανήκουν κατά κυριότητα στο Δημόσιο. 

4. Η παραχώρηση τελεί υπό τις εξής προϋποθέσεις: 

- Η εγκατάσταση του εν λόγω αγκυροβολιού να μην πα¬ 
ρενοχλεί με κανένα τρόπο την λειτουργία του λιμένος 
Λακκίου. 

- Να μην γίνει κανένα άλλο έργο επί του αιγιαλού και της 
παραλίας παρά μόνο για την εγκατάσταση δικτύων παρο¬ 
χών (ηλεκτροδοτήσεως, υδροδοτήσεως, τηλεφωνοδότη - 
σης, πυρόσβεσης, δεξαμενής, περισυλλογής των λυμά¬ 
των). 

- Να διατίθενται 2 κοινόχρηστα νν.Ο. για την εξυπηρέ¬ 
τηση των χρηστών. 

- Να λαμβάνονται όλα τα αναγκαία μέτρα για την απο¬ 
φυγή τοπικής ρύπανσης από τα σκάφη, βάσει υποδείξεων 
της Λιμενικής Αρχής. 

- Ο ανάδοχος να μεριμνά για την συντήρηση των έργων 
και των εγκαταστάσεων του αγκυροβολιού, την καθαριό¬ 
τητα, την αποκομιδή των σκουπιδιών, την ανανέωση του τε¬ 
χνικού εξοπλισμού και την εν γένει ευπρέπεια του χώρου. 

- Να υπάρχει παροχή νερού, ρεύματος και δυνατότητα 
τηλεφωνικής σύνδεσης. 

- Να κατασκευασθεί δίκτυο πυρόσβεσης, το οποίο να 
εγκριθεί από την οικεία Πυροσβεστική Υπηρεσία. 

- Να κατασκευασθεί δεξαμενή για την συγκέντρωση και 
αποκομιδή των ελαιωδών καταλοίπων. 

- Να διατίθενται από τον ανάδοχο υλικά και μέσα απορ¬ 
ρύπανσης που θα υποδειχθούν από την οικεία λιμενική 
αρχή και να τηρούνται τα προβλεπόμενα εκ του Ν. 743/77 
(ΦΕΚ 319Α). 

- Προ της έναρξης των εργασιών θα πρέπει ο ανάδοχος 
να εφοδιασθεί με την προβλεπόμενη στο άρθρο 260 του 
Γενικού Κανονισμού Λιμένων άδεια από την οικεία Λιμε¬ 
νική Αρχή, η οποία και θα υποδείξει τυχόν απαραίτητα μέ¬ 
τρα για την προστασία του θαλάσσιου περιβάλλοντος και 
την αποφυγή ατυχημάτων κατά την διάρκεια εκτέλεσης 
των έργων. 

- Να προβλεφθεΐ θέση πρόσδεσης σκάφους λιμενικού 
σώματος. 

- Να φωτοση μανθούν τα έργα από την Υπηρεσία Φάρων 
προς την οποία να αποσταλεί αντίγραφο της μελέτης. 

- Να ενημερωθεί εγκαίρως η Υδρογραφική Υπηρεσία 
για την ημερομηνία ενάρξεως των εργασιών και το προ- 
βλεπόμενο πέρας αυτών, προκειμένου να προβεί στην έκ¬ 
δοση των σχετικών προαγγελιών. 

- Μετά το πέρας των έργων να αποσταλεί στην ιδία ως 
άνω Υπηρεσία, λεπτομερής οριζοντιογραφία και ακριβές 
βυθομετρικό διάγραμμα προκειμένου να ενημερωθούν οι 
αντίστοιχοι ΧΕΕ και λοιπές ναυτιλιακές εκδόσεις. 

- Μετά την τοποθέτηση των πλωτών προβλητών και των 
αγκυροβολιών να υποβληθούν στην οικεία Λιμενική Αρχή 
πιστοποιητικά από αναγνωρισμένο Νηογνώμονα για την 
ασφαλή αγκύρωσή τους, την πλευστότητα τους και τη μη 
τοξικότητα των χρησιμοποιηθέντων υλικών. 

- Να τοποθετηθούν ελαστικά παραβλήματα παρά τις 
θέσεις παραβολής των σκαφών, για την ασφάλειά τους. 

- Να προβλεφθεί δυνατότητα παροχής σωστικών μέσων 
και προστασίας έναντι ναυτιλιακών κινδύνων. 

- Ο ανάδοχος να συνεργασθεί με την οικεία Λιμενική 
Αρχή προκειμένου να εξετασθεί η αναγκαιότητα παρου¬ 
σίας ρυμουλκών στο λιμάνι για επέμβαση σε περιπτώσεις 
ανάγκης. 

- Ο ανάδοχος δεν επιτρέπεται να χρησιμοποιεί τις 
εγκαταστάσεις για σκοπούς διάφορους από αυτούς που 
προβλέπονται στην παρούσα. 

- Ο ανάδοχος υποχρεούται να καταβάλει στην οικεία Κοι¬ 
νότητα τα προβλεπόμενα ανταποδοτικά τέλη, φόρους και 
δικαιώματα για τις παρεχόμενες προς αυτόν υπηρεσίες, 
σύμφωνα με τις διατάξεις άρθ. 36 παρ. 3 Ν. 2160/93. 

Το άθροισμα των προαναφερομένων τελών φόρων και 
δικαιωμάτων συμπεριλαμβανομένου του τέλους ακίνητης 
περιουσίας δεν μπορεί να υπερβαίνει το 0,5% των ετή¬ 
σιων ακαθάριστων εισπράξεων. 


- Σε περίπτωση πρόσκαιρης εθνικής ανάγκης δεν οφεί¬ 
λεται αποζημίωση στον ανάδοχο για τυχόν χρησιμοποίηση 
των εγκαταστάσεων της θαλάσσιας ζώνης του αγκυροβο¬ 
λιού. 

5. Η παρούσα δεν νομιμοποιεί τυχόν παράνομα έργα 
που έχουν ήδη εκτελεστεί. 

6. Κάθε παράβαση όρων της παρούσας, συνεπάγεται 
την άμεση ανάκλησή της. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 23 Απριλίου 1997 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

Αριθ. 43425 (8) 

Τροποποίησης Κανονισμού Εσωτερικής Υπηρεσίας ΤΗΣ 
ΕΙΣΑΓΓΕΛΙΑΣ ΤΟΥ ΑΡΕΙΟΥ ΠΑΓΟΥ. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
δικαστηρίων και κατάστασης δικαστικών λειτουργών (Κυρ. 
Νόμος 1756/1988) (ΦΕΚ 35/Α/26.2.1988), όπωςαντικα- 
ταστάθηκε από το άρθρο 5 του Ν. 1868/1989 (ΦΕΚ 230/ 
Α/10.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προσετέθηκε 
με το άρθρο 27 του Ν. 2081/1992 (ΦΕΚ 154/ 
10.9.1992. 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού. 

4. Το έγγραφο του Εισαγγελέα του Αρείου Πάγου με τον 
αριθμό 1238/3.4.1997, αποφασίζουμε: 

Τη δημοσίευση στην Εφημερίδα της Κυβέρνησης της 
τροποποίησης του κανονισμού εσωτερικής υπηρεσίας της 
Εισαγγελίας του Αρείου Πάγου όπως διαμορφώθηκε με 
την απόφαση της Ολομέλειας του δικαστηρίου αυτού με 
τον αριθμό 2/1997 η οποία έχει ως εξής: 

ΤΡΟΠΟΠΟΙΗΣΗ ΚΑΝΟΝΙΣΜΟΥ 
ΕΣΩΤΕΡΙΚΗΣ ΥΠΗΡΕΣΙΑΣ 
ΤΗΣ ΕΙΣΑΓΓΕΛΙΑΣ ΤΟΥ ΑΡΕΙΟΥ ΠΑΓΟΥ ΠΟΥ 
ΔΗΜΟΣΙΕΥΘΗΚΕ ΣΤΟ ΦΕΚ 8/382 ΤΟΥ 1990 

Το άρθρο 1 αντικαθίσταται ως εξής: 

α) Η Γραμματεία της Εισαγγελίας του Αρείου Πάγου 
αποτελεί Γενική Διεύθυνση και διαιρείται στα τμήματα: α) 
Διοικητικό, β) Ποινικό, γ) Πολιτικό (και Λογιστήριο, Βιβλιο¬ 
θήκη, Νομολογία), δ) Κλήσεων και Επιδόσεων και ε) Ελέγ¬ 
χου δηλώσεων Περιουσιακής Καταστάσεως. 

β) Κάθε Τμήμα τηρεί ιδιαίτερα το αρχείο του. 

γ) Τηρείται ιδιαίτερο βιβλίο Πρωτοκόλλου στο Τμήμα 
Διοικητικού (και για το Πολιτικό Τμήμα) στο Ποινικό (και 
για το Τμήμα Κλήσεων και επιδόσεων) και στο Τμήμα 
Ελέγχου δηλώσεων περιουσιακής καταστάσεως. 


Το άρθρο 7 αντικαθίσταται ως εξής: 

1. Τμήμα Ελέγχου δηλώσεων Περιουσιακής Καταστά¬ 
σεως. 

α) Στο Τμήμα αυτό θα υπηρετούν τρεις (3) δικαστικοί 
υπάλληλοι, δύο (2) δακτυλογράφοι και δύο (2) δικ. επιμε¬ 
λητές. Το αντικείμενο απασχολήσεώς τους θα κατανεμη- 
θεί σε τέσσαρες (4) τομείς: α) Δικαστικοί και Εισαγγελικοί 
λειτουργοί, β) Υπόχρεοι Μ.Μ.Ε., γ) Υπόχρεοι Δημοσίου 
Τομέα και Διοικήσεις Ν.Π.Ι.Δ. και δ) Αστυνομικοί. 

2. Στην αρμοδιότητα του Τμήματος υπάγεται η παρα¬ 
λαβή και η διεκπεραίωση της αλληλογραφίας για τον 
έλεγχο των δηλώσεων περιουσιακής καταστάσεως (πόθεν 
έσχες) κατά τις διατάξεις των άρθρων 24 έως 29 του Ν. 
2429/96 και ειδικότερα: Η χορήγηση έντυπων δηλώσεων 
στους υπόχρεους, η παραλαβή συμπληρωμένων δηλώ¬ 
σεων και η ταξινόμηση και ευρετηρίαση αυτών καθώς και η 
χορήγηση αντιγράφων τους σε πολίτες. Η γραμματειακή 
εξυπηρέτηση του αρμόδιου για τον έλεγχο των δηλώσεων 
Αντεισαγγελέα του Αρείου Πάγου, τόσο κατά τη διαδικα¬ 
σία ελέγχου και ποινικής διώξεως του υπαιτίου, όσο και 
κατά την κίνηση προκαταρκτικής εξετάσεως επί μηνύ¬ 
σεων πολιτών για αξιόποινες πράξεις του ανωτέρω νόμου, 
αλλά και κατά την κίνηση διαδικασίας καταλογισμού. Η πα¬ 
ραλαβή καταλόγων των Υπουργείων κλπ. περί των υπό¬ 
χρεων για υποβολή δηλώσεως. Η τήρηση του αρχείου του 
τμήματος, Για την πιστοποίηση των παραπάνω συντά¬ 
χθηκε αυτό το πρακτικό. 

Ο Εισαγγελέας του 0 Προϊστάμενος της Δ/νσης 
Αρείου Πάγου της Γραμ/τείας της 

Εισαγγελίας 
του Αρείου Πάγου 

ΠΑΝ, ΔΗΜ0Π0ΥΛ0Σ ΣΠ. ΑΝΔΡΙΚΟΠΟΥΛΟΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




